Brojevi (TOB e.p. T.D.)/Drugi popis plemena Izraelovih
Drugi popis plemena Izraelovih

 19 Poslije te nevolje,
 26 1 GOSPOD reče Mojsiju i svećeniku Eleazaru, sinu Aaronovu:
 2  » Ustanovite stanje po obiteljima, sve zajednice  sinova Izraelovih, svih onih od dvadeset godina i više koji služe u vojsci Izraelovoj. « 
 3 Mojsije i svećenik Eleazar njima govoraše u ravnici moabskoj, na obali Jordana, na visu Jerihona. Oni rekoše: 
 4 » Popisat ćemo sve ljude od dvadeset i više godina, kao što GOSPOD bijaše zapovjedio. « Evo sinova Izraelovih koji bijahu izišli iz Egipta: 
 5 Ruben, prvorođeni Izraelov. Sinovi Rubenovi: od Hanoka je potekla zadruga Hanokita; od Palua, zadruga Paluita; 
 6 od Hesrona, zadruga Hesronita; od Karmija, zadruga Karmita. 
 7 To bijahu zadruge Rubenita. Njihova brojnost se penjaše na 43.730 ljudi. 
 8 Sinovi Paluovi : Eliav 
 9 i sinovi Eliavljevi: Nemuel, Datan i Abiram. - To su Datan i taj Abiram,  predstavnici zajednice, koji se bijahu pobunili protiv Mojsija i Aarona; oni bijahu s bandom Korejevom kad se oni podigoše  protiv GOSPODA. 
 10  Zemlja, otvarajući svoje ždrijelo, proguta ih kao i Koreja, kad umrije njegova banda i kad vatra proždera 250 ljudi; oni poslužiše za primjer. 
 11 Sinovi Korejevi, oni, ne bijahu pomrli. 
 12 Sinovi Šimunovi, po zadrugama: od Nemuela je potekla zadruga Nemuelita; od Jamina, zadruga Jaminita, od Jakita zadruga Jakinita; 
 13 od Zeraha, zadruga Zarhita: od Šaula, zadruga Šaulita. 
 14 To bijahu zadruge Šimunita, oni imahu 22.200 ljudi.
 15 Sinovi Gadovi, po zadrugama: od Sefona je potekla zadruga Sefonita; od Hagija, zadruga Haguita; od Šunija, zadruga Šunita; 
 16 od Oznija, zadruga Oznita; od Erija, zadruga Erita; 
 17 od Aroda, zadruga Arodita; od Arelija, zadruga Arelita. 
 18 To bijahu zadruge sinova Gadovih, brojnost njihova 40.500 ljudi.
 19 Sinovi Jude: Er i Onan - Er i Onan umriješe u Kanaanu. 
 20 Evo dakle sinova Judinih po zadrugama: od Šela potekla je zadruga Šelanita; od Peresa, zadruga Peresita; od Zeraha, zadruga Zarhita. 
 21 Evo sinova Peresovih; od Hesrona potekla je zadrugaHesronita; od Hamula zadruga Hamulita. 
 22 To bijahu zadruge Judine s brojnošću od 76.500 ljudi.
 23 Sinovi Isakarovi, po zadrugama: od Tole potekla je zadruga Tolaita; 24 od Puna, zadruga Punita; 
 24 od Jašuva, zadruga Jašuvita; od Šimrona, zadruga Šimronita. 
 25 To bijahu zadruge Isakarovi brojnošću od 64.300 ljudi.
 26 Sinovi Zabulonovi, po zadrugama: od Sereda potekao je zadruga Sardita: od Elona, zadruga Elonita; od Jahlela, zadruga Jahleltita. 
 27 To bijahu zadruge Zabulonita, brojnosti od 60.500 ljudi.
 28 Sinovi Josipovi, po zadrugama: Manase i Efraim. 
 29 Sinovi Manasejevi: od Makira je potekao zadruga Makirita - Makir porodi Galada -; od Galada je potekao zadruga Galadita. 
 30 Evo sinova Galadovih: od Iezera potekla je zadruga Iezerita; od Heleka, zadruga Helkita; 
 31 od Azriela, zadruga Azrielita; od Šekama, zadruga Šikemita; 
 32 od Šemida, zadruga Šemidaita; od Hefera, zadruga Heferita; 
 33 Selofehad, sin Heferov, ne imade sinova već samo kćeri. Kćeri Selofehadove zvahu se Mahla, Noa, Hogla, Milka i Tirsa. 
 34 To bijahu zadruge Manasejeve; njihova se brojnost penjaše na 52.700 ljudi.
 35 Evo sinova Efraimovih, po zadrugama: od Šutelaha potekla je zadruga Šutalhita; od Bekera, zadruga Bakrita; od Tahana, zadruga Tahanita. 
 36 Evo sinova Šutelahovih: od Erana potekla je zadruga Eranita. 
 37 To bijahu zadruge sinova Efraimovih, brojnošću od 32.500 ljudi. To bijahu sinovi Josipovi na popisu po zadrugama.
 38 Sinovi Benjaminovi, po zadrugama: od Bele potekla je zadruga Baleita; od Ašbela, zadruga Ašbelita; od Ahirama, zadruga Ahiramita; 
 39 od Šefufama, zadruga Šefufamita; od Hufama, zadruga Hufamita. 
 40 Sinovi Bele biše: Ard i Naman, zadruga Ardita i, potekla od Namana, zadruga Namita. 
 41 To bijahu sinovi Benjaminovi na popisu po zadrugama; njihova brojnost se penjaše na 45.600 ljudi. 
 42 Evo sinova Danovih, po zadrugama: od Šuhama potekla je zadruga Šuhamita; to bijahu zadruge Danove, na popisu po zadrugama.
 43 Zadruge Šuhamita sve u svemu imahu brojnost od 64.400.
 44 Sinovi Ašerovi, po zadrugama: od Jimne potekla je zadruga Jimnaita; od Jišve, zadruga Jišvita; od Berije, zadruga Berijita. 
 45 Potekli od sinova Berijinih: od Hebera, zadruga Hebrita: od Malkiela, zadruga Malkielita. 
 46 Kćerka Ašerova zvala se Serah. 
 47 To bijahu zadruge sinova Ašerovih, brojnošću od 53.400 ljudi.
 48 Sinovi Neftalijevi po zadrugama: od Jahcela potekla je zadruga Jahcelita; od Gunija, zadrugaGunita; 
 49 od Jecera, zadruga  Jisrita; od Šilema, zadruga Šilemita. 
 50 To bijahu zadruge Neftalijeve pri popisu po zadrugama; njihova brojnost se penjala na 45.400 ljudi.
 51 Ovakva bijaše brojnost sinova Izraelovih: 601.730.

Brojevi (TOB e.p. T.D.)